Nas

Nasir Jones (amezaliwa 14 Septemba 1973) ni mwanamuziki wa rap na mwigizaji kutoka nchini Marekani. Anafahamika zaidi kwa jina lake kisanii kama Nas. Zamani alikuwa akijiita Nasty Nas. Nas ni mtoto wa mwanamuziki wa jazz wa zamani Mzee Olu Dara. Alizaliwa na kukulia katika nyumba za miradi za mjini (nyumba za watu wenye kipato cha chini) Queensbridge, New York.

Nas alisaini mkataba na studio ya Columbia Records mnamo mwaka wa  1994, na kutoa albamu yake ya kwanza ya Illmatic. Albamu ya Illmatic ilipata kuwa bora na kufahamika zaidi na mauzo bora.

Baadaye albamu kadhaa za Nas zilifuata. Albamu hizo ni pamoja na  It Was Written ya 1996, I Am... and Nastradamus ya 1999, na Stillmatic ya 2001. Nas alikuwa mmoja kati ya wanakundi la muziki wa rap na hip hop - The Firm, ambalo limejumuisha wasanii wengine kama vile AZ, Foxy Brown, na Nature. Ingawa kundi halikufanya kazi nyingi lilifanikiwa kutoa albamu moja ya pamoja.

Kuanzia mwaka 2001 hadi`2005, Nas aliusishwa katika ugomvi mkubwa na rapa mwenziwe Jay-Z. Marapa wote walikuwa wakishambuliana kwa kutumia nyimbo zao.

Wawili hao ugomvi wao ukaja kwisha baada ya kualikwa katika tamasha la muziki la New York City-area hip-hop za vituo vya redio. Nas akasaini mkataba na studio ya Jay-Z maarufu kama Def Jam mnamo mwaka 2006.

Albamu yake ya kwanza akiwa kama mmoja wa Def Jam, ilitoka mwaka wa 2006, ikiwa na jina la Hip Hop is Dead, ikiwa imeambatana na albamu nyingine ya mwaka wa 2008, iliyokwenda kwa jina la Untitled.

Muziki
Albamu za muziki

 1994: Illmatic
 1996: It Was Written
 1999: I Am…
 1999: Nastradamus
 2001: Stillmatic
 2002: God's Son
 2004: Street's Disciple
 2006: Hip Hop Is Dead
 2008: Untitled

Filamu
Mwaka Jina la filamu  Jina alilotumia2001  Sacred Is The Flesh   kacheza kama "Isa Paige"Ticker  kacheza kama "Det. Art "Fuzzy" Rice"1999  In Too Deep  Alicheza kama Mwuza Madawa Kulevya katika Kona za Mtaa1998 Belly  kacheza kama "Sincere"

Marejeo

Viungo vya nje

 nas.defjam.com 



Jamii:Waliozaliwa 1973
Jamii:Marapa wa Marekani
Jamii:Wanamuziki wa Marekani
Jamii:Wasanii wa Columbia Records
Jamii:Watu walio hai
Jamii:New York City